וולגוניה מיקרופוגון

וולגוניה מיקרופוגון (שם מדעי: Wallagonia micropogon), הוא מין של דג גרם גדול ממשפחת הסילוריים, שבסדרת השפמנונאים, החי בדרום-מזרח אסיה והוא קרובו של שפמנון ההליקופטר. שפמנון זה חדש למדע והוא תואר רק בשנת 2004 ובעבר שויך לסוג Wallago.

השפמנון מצוי רק במים מתוקים בתחומי דרום מזרח-אסיה מדרום וייטנאם, צפון לאוס ובנהר צ'או פראיה וכן במקונג שבתאילנד.

זהו שפמנון גדול באורך של 154 סנטימטרים ומשקל מרבי של 96 קילוגרם. הוא בעל גוונים כהים ומעט כתמים עליהם עם סנפירים בשרניים חסרי קשקשים, סנפיר גב נמוך ולסתות גדולות ושטוחות שבקצותיהם זיפים דמויי שפם. השפמנון הוא אוכל כל הניזון מכל מה שהוא מוצא במים, בעיקר דגים וחסרי חוליות אך הוא יטרוף גם חיות גדולות יותר אם הוא ייתקל בהם.

השפמנון מטיל ביצים בקרקעית הנהר והוא נודד לנהרות איטיי זרימה לשם כך. לרוב השמפנון אוכל סביב קרקעית הנהר.

ראו גם
שפמנון הליקופטר - קרובו לסוג.

קישורים חיצוניים

הערות שוליים

סילוריים
מגה-פאונה של אירואסיה
בעלי חיים שתוארו ב-2004
תאילנד: דגי מים מתוקים